Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 20/1998. (VI. 3.) NM rendelethez
Paragraph Index: 2434

7. Neonatológiai rohamkocsin az az orvos foglalkoztatható, aki neonatológiai szakorvosi képesítést szerzett és legalább fél évig teljes munkaidőben perinatalis intenzív osztályon gyakorlatot teljesített. I/B. A mentési tevékenységet végző szervezet szakmai vezetője oxyologus szakorvosi szakképesítéssel rendelkező orvos. II. Tárgyi feltételek: A) Mentőállomás: a mentés rendszerébe funkcionálisan integrált egészségügyi intézmény, amely — elhelyezésében és kialakításában biztosítja a személyzet haladéktalan riaszthatóságát és a mentőegység késedelem nélküli kivonulását; — megfelelő hírközlő eszközökkel (telefon, URH rádió) ellátott; — alkalmas = a mentőfeladatok fel-, illetve átvételére és a mentőegységekhez továbbítására, = a szolgálatban lévő szakszemélyzet — a vonatkozó építészeti, közegészségügyi, munka- és tűzvédelmi normák szerinti — elhelyezésére, = a mentőjárművek és egészségügyi felszerelésük készenlétben tartására, karbantartására és tárolására, takarítására és fertőtlenítésére. B) Mentőjárművek Közúti mentőjármű az ÁNTSZ engedély kiadásakor a gyártás évétől számítva 3 évesnél idősebb nem lehet, és ugyanettől számítva legfeljebb 10 éves koráig üzemeltethető. Az adott állomásra szervezett mentőgépkocsik számával arányosan tartalék gépkocsi(ka)t kell biztosítani.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes